ΓΡΑΠΤΗ ΕΡΩΤΗΣΗ P-0370/00

υποβολή: Maria Sanders-ten Holte (ELDR) προς την Επιτροπή

(4 Φεβρουαρίου 2000)

Θέμα: Αποκλεισμός αυτοκινητοδρόμων από Γάλλους οδηγούς φορτηγών αυτοκινήτων

Στις 31 Ιανουαρίου 2000 σε δεκάδες σημεία διέλευσης των συνόρων της Γαλλίας με τη Γερμανία, το Βέλγιο και την Ιταλία, Γάλλοι οδηγοί φορτηγών αυτοκινήτων απέκλεισαν τους αυτοκινητοδρόμους.

1. Ποια μέτρα θα μπορούν να λαμβάνουν στο μέλλον οι επιχειρήσεις οδικών μεταφορών όταν επίκειται αποκλεισμός των αυτοκινητοδρόμων και δενφίστανται εναλλακτικές διαδρομές, προκειμένου να αποφεύγεται οικονομική ζημία;

2. Ποια μέτρα θα μπορούσε η Επιτροπή να λάβει, προκειμένου, σε περίπτωση ενδεχόμενου αποκλεισμού των αυτοκινητοδρόμων, να αποφεύγονται ή να περιορίζονται οικονομικές ζημίες στον τομέα των μεταφορών;

3. Θεωρεί άραγε η Επιτροπή ότι θα μπορούσε η ίδια να διαδραματίσει ενεργό ρόλο στην πληροφόρηση των επαγγελματικών οργανώσεων στις περιπτώσεις αποκλεισμού των αυτοκινητοδρόμων;

Απάντηση του κ. Bolkestein εξ ονόματος της Επιτροπής

(29 Φεβρουαρίου 2000)

Το αξιότιμο μέλος του Ευρωπαϊκού Κοινοβουλίου θέλησε να επιστήσει την προσοχή της Επιτροπής στις σημαντικές οικονομικές επιπτώσεις που επέφεραν στις κοινοτικές επιχειρήσεις οι αποκλεισμοί συνόρων από τους γάλλους οδηγούς φορτηγών αυτοκινήτων στις 31 Ιανουαρίου 2000.

Η Επιτροπή επιθυμεί να επισημάνει ότι, σύμφωνα με το κοινοτικό δίκαιο, εναπόκειται στα κράτη μέλη να λαμβάνουν όλα τα απαραίτητα και αναλογικά μέτρα για να αποκαθιστούν την ελεύθερη κυκλοφορία των εμπορευμάτων στην επικράτειά τους, σε ανάλογες περιπτώσεις. Η Επιτροπήπενθυμίζει επίσης ότι βαρύνει τα κράτη μέλη η επανόρθωση των ζημιών πουπέστησαν ιδιώτες λόγω παραβιάσεων του κοινοτικού δικαίου από τα συγκεκριμένα κράτη μέλη.

Επιπροσθέτως, μετά τη θέση σε ισχύ του κανονισμού (ΕΚ) αριθ. 2679/98 του Συμβουλίου της 7ης Δεκεμβρίου 1998 για τη λειτουργία της εσωτερικής αγοράς σε σχέση με την ελεύθερη κυκλοφορία των εμπορευμάτων μεταξύ των κρατών μελών(1), η Επιτροπή διαθέτει το μέσο που της επιτρέπει, στο πλαίσιο των αρμοδιοτήτων της, να παρεμβαίνει άμεσα σε παρόμοιες καταστάσεις. Πρέπει επίσης να επισημανθεί ότι ο εν λόγω κανονισμόςποχρεώνει τα κράτη μέλη να ενημερώνουν την Επιτροπή για τις ενέργειες ιδιωτών οι οποίες είναι πιθανόν να επηρεάσουν σοβαρά την ελεύθερη κυκλοφορία των εμπορευμάτων.

Η Επιτροπή επιθυμεί να ενημερώσει την αξιότιμη βουλευτή ότι, όσον αφορά τη συγκεκριμένη διένεξη, οι γαλλικές αρχές απηύθυναν στην Επιτροπή, την Παρασκευή 28 Ιανουαρίου 2000, ενημερωτικό σημείωμα όπου δεσμεύονταν να διασφαλίσουν την πληρέστερη και ταχύτερη ενημέρωση των ευρωπαίων εταίρων τους και να διευκολύνουν την ελεύθερη κυκλοφορία των εμπορευμάτων, σεβόμενες το δικαίωμα απεργίας των εργαζομένων.

Στο πλαίσιο του προαναφερθέντα κανονισμού, τη Δευτέρα 31 Ιανουαρίου 2000, η Επιτροπή ζήτησε από τις γαλλικές αρχές περισσότερες πληροφορίες σχετικά με τη διένεξη και τα μέσα που αναμένεται να εφαρμοστούν για την αποκατάσταση της ελεύθερης κυκλοφορίας.

Στην απάντηση που έδωσαν την 1η Φεβρουαρίου 2000, οι γαλλικές αρχές προσκόμισαν τις εν λόγω πληροφορίες, διευκρινίζοντας κυρίως ότι δόθηκαν οδηγίες στις δυνάμεις επιβολής της τάξης, ώστε ναεφαρμόσουν τις ενδεικνυόμενες παρεκκλίσεις και να δώσουν τις κατάλληλες πληροφορίες στους ενδιαφερομένους. Αναφέρουν επίσης ότι πρόκειται να ληφθούν μέτρα ώστε οι ενδεχόμενες αιτήσεις αποζημίωσης να αποτελέσουν αντικείμενο επεξεργασίας σε μεταγενέστερο στάδιο, δυνάμει του άρθρου L.2216-3 του Γενικού κώδικα για τις αρχές της τοπικής αυτοδιοίκησης.

Η Επιτροπήπενθυμίζει ότι, σε κάθε στάδιο της διαδικασίας που εφαρμόζεται δυνάμει του κανονισμού (ΕΚ) αριθ. 2679/98, θέτει αμέσως στη διάθεση όλων των άλλων κρατών μελών τις πληροφορίες που λαμβάνει. Η ταχύτατη αυτή ανταλλαγή πληροφοριών αναμένεται ότι θα δώσει τη δυνατότητα στα εν λόγω κράτη μέλη να λάβουν τα μέτρα που κρίνουν απαραίτητα για να ενημερώσουν τους οικονομικούς φορείς τους σχετικά με τις δυσκολίες που ενδέχεται να αντιμετωπίσουν στη γαλλική επικράτεια.

(1) ΕΕ L 337 της 12.12.1998.